CELEX: 62016TB0902
Language: hu
Date: 2017-11-27 00:00:00
Title: T-902/16. sz. ügy: A Törvényszék 2017. november 27-i végzése – HeidelbergCement kontra Bizottság („Megsemmisítés iránti kereset — Verseny — Összefonódások — A szürke cement horvátországi piaca — A második fázisú vizsgálati eljárásnak a 139/2004/EK rendelet 6. cikke (1) bekezdésének c) pontja alapján történő megindításáról szóló határozat — Keresettel nem megtámadható aktus — Előkészítő aktus — Elfogadhatatlanság”)

5.2.2018   
            
            
               HU
            
            
               Az Európai Unió Hivatalos Lapja
            
            
               C 42/25
            
         A Törvényszék 2017. november 27-i végzése – HeidelbergCement kontra Bizottság
   (T-902/16. sz. ügy) (1)
   
   ((„Megsemmisítés iránti kereset - Verseny - Összefonódások - A szürke cement horvátországi piaca - A második fázisú vizsgálati eljárásnak a 139/2004/EK rendelet 6. cikke (1) bekezdésének c) pontja alapján történő megindításáról szóló határozat - Keresettel nem megtámadható aktus - Előkészítő aktus - Elfogadhatatlanság”))
   (2018/C 042/37)
   Az eljárás nyelve: angol
   
      Felek
   
   
      Felperes: HeidelbergCement AG (Heidelberg, Németország) (képviselők: U. Denzel, C. von Köckritz, P. Pichler és H. Weiß ügyvédek)
   
      Alperes: Európai Bizottság (képviselők: A. Dawes, H. Leupold és T. Vecchi meghatalmazottak)
   
      Az ügy tárgya
   
   Az EUMSZ 263. cikkre alapított és a 2016. október 10-i C(2016) 6591 final bizottsági határozat megsemmisítése iránti kérelem, amely határozat a 139/2004/EK tanácsi rendelet 6. cikke (1) bekezdésének c) pontja alapján megindítja az annak ellenőrzésére irányuló második fázisú vizsgálati eljárást, hogy a HeidelbergCement és a Schwenk Zement KG által, a Duna-Dráva Cement Kft. közvetítésével a Cemex Hungária Építőanyagok Kft. és a Cemex Hrvatska d.d. felett történő irányításszerzés összeegyeztethető-e a belső piaccal.
   
      A végzés rendelkező része
   
   
               1)
            
            
               A Törvényszék a keresetet mint elfogadhatatlant elutasítja.
            
         
               2)
            
            
               A HeidelbergCement AG maga viseli saját költségeit, valamint köteles viselni az Európai Bizottság részéről felmerült költségeket.
            
         
      (1)  HL C 53., 2017.2.20.